অসম চিকিৎসা মহাবিদ্যালয়

অসম চিকিৎসা মহাবিদ্যালয় () অসমৰ পূব প্ৰান্তত অৱস্থিত উত্তৰ-পূৰ্বাঞ্চলৰ অন্যতম আৰু আটাইতকৈ পুৰণি চিকিৎসা মহাবিদ্যালয়। এই মহাবিদ্যালয়খন ডিব্ৰুগড় নগৰৰ "বৰবাৰী" অঞ্চলত অৱস্থিত। অসম চিকিৎসা মহাবিদ্যালয়খন আনুস্থানিকভাৱে ১৯৪৭ চনৰ ৩ নৱেম্বৰৰ দিনা উদ্বোধন কৰা হয়। ইয়াৰ আগেয়ে ই "বেৰী-হোৱাইট মেডিকেল স্কুল নামেৰে জনাজাত আছিল, যিখন ১৯০০ চনত স্থাপিত হৈছিল।

ইতিহাস
ছাৰ জন বেৰী হোৱাইট নামৰ এজন ব্ৰিটিছ সৈন্যবাহিনীৰ অৱসৰপ্ৰাপ্ত বিষয়াই তেওঁৰ জীৱনজোৰা উপাৰ্জনৰ ৫০ হাজাৰ টকা দান দি ১৯০০ খ্ৰীষ্টাব্দত ডিব্ৰুগড়ত "বেৰী হোৱাইট মেডিকেল স্কুল" স্থাপন কৰে। এই মেডিকেল স্কুলখনলৈ শ্বিলং স্থিত অসম মেডিকেল কাউঞ্চিলেও বিত্তীয় সাহায্য আগবঢ়ায়। নাম ভৰ্তিৰ ন্যূনতম শিক্ষাগত অৰ্হতা আছিল মেট্ৰিক উত্তীৰ্ণ। পাঠ্যক্ৰম আছিল চাৰিবছৰীয়া। ইয়াৰ পৰা উত্তীৰ্ণ হোৱা চিকিৎসক সকলক এল.এম.পি (Licentiate Medical practitioner) বোলা হৈছিল। "বেৰী হোৱাইট মেডিকেল স্কুল"ত শেষৰটো ছাত্ৰদল ভৰ্ত্তি হৈছিল ১৯৪৬ চনত আৰু এই দলৰ পাঠ্যক্ৰম শেষ হৈছিল ১৯৫০ চনত। 

১৯৩৮ চনত সেই সময়ৰ অবিভক্ত অসমৰ অনুজ্ঞাপত্ৰপ্ৰাপ্ত চিকিৎসক সকলৰ দ্বাৰা আয়োজিত আৰু লোকপ্ৰিয় গোপীনাথ বৰদলৈৰ সভাপতিত্বত অনুষ্ঠিত হোৱা এখন সভাত বেৰী হোৱাইট মেডিকেল স্কুলক এখন পূৰ্ণাংগ চিকিৎসা মহাবিদ্যালয়লৈ উন্নীত কৰাৰ সিদ্ধান্ত লোৱা হয়। এনেদৰে ১৯৪৭ চনৰ ৩ নৱেম্বৰত "বেৰী হোৱাইট মেডিকেল স্কুল"ক উন্নীত কৰি "অসম চিকিৎসা মহাবিদ্যালয়" নামেৰে উদ্বোধন কৰা হয়। ১৯৫২ চনত ১২ জন ছাত্ৰই প্ৰথম স্নাতক ডিগ্ৰী লাভ কৰে। সেইবছৰতে ই "ভাৰতীয় চিকিৎসা পৰিষদ"ৰ পৰা স্বীকৃতিপ্ৰাপ্ত হয়। ১৯৬০ চনত অসম চিকিৎসা মহাবিদ্যালয়ত স্নাতকোত্তৰ পাঠ্যক্ৰম আৰম্ভ কৰা হয়। আৰম্ভণিতে অসমত বেছি অভিজ্ঞ চিকিৎসক নাছিল বাবে জ্যেষ্ঠ অধ্যাপকৰ পদসমূহ পূৰণৰ অৰ্থে ভাৰতৰ বিভিন্ন ঠাইৰপৰা খ্যাতনামা চিকিৎসক অনা হৈছিল। তেখেতেসকলৰ ভিতৰত আছিল অধ্যাপক জি ডি কাপুৰ, অধ্যাপক পি এন টানেজা, অধ্যাপক এন গুপ্তা, অধ্যাপক বি এইচ্চ্ পি পাই, অধ্যাপক কে এচ গ্ৰেৱাল, অধ্যাপক পি চি নাম্বিয়াৰ, অধ্যাপক আৰ জি কৃষ্ণন, অধ্যাপক এ ই সুন্দৰসন আদি। 

ডা: হেমচন্দ্ৰ বৰুৱা আছিল অসম চিকিৎসা মহাবিদ্যালয়ৰ প্ৰথমজন অধ্যক্ষ।

বিভিন্ন পাঠ্যক্ৰম 
 পাঠ্যক্ৰম সময় আসন এম বি বি এচ  ৫ বছৰ  ২০০ স্নাতকোত্তৰ ডিগ্ৰীৰ পাঠ্যক্ৰম   ১০৯ স্নাতকোত্তৰ ডিপ্ল'মাৰ পাঠ্যক্ৰম   ৩২ ফাৰ্মাচি ডিপ্ল'মাৰ পাঠ্যক্ৰম   ১০০ লেব'ৰেটৰী টেকনিচিয়ানৰ পাঠ্যক্ৰম   ৰেডিঅ'গ্ৰাফাৰ পাঠ্যক্ৰম   ই চি জি টেকনিচিয়ানৰ পাঠ্যক্ৰম   

বিভিন্ন বিভাগ 
অসম চিকিৎসা মহাবিদ্যালয়ত মুঠ ২৫টা বিভাগ আছে। সেইকেইটা হৈছে:

 অস্থিৰোগ বিভাগ
 ই এন টি বিভাগ
 এনাস্থেচিয়’ল’জি বিভাগ
 কমিউনিটি মেডিচিন বিভাগ
 চকু-চিকিৎসা বিভাগ
 চৰ্মৰোগ বিভাগ
 জৈৱ-ৰসায়ন বিভাগ
 যক্ষ্মাৰোগ বিভাগ

 দন্ত-চিকিৎসা বিভাগ
 পেৰামেডিকেল বিভাগ
 প্লাষ্টিক চাৰ্জাৰি বিভাগ
 ফাৰ্মাক’লজি বিভাগ
 ফিজিঅ’লজি বিভাগ
 ফৰেনচিক মেডিচিন বিভাগ
 অনুজীৱ বিজ্ঞান বিভাগ
 মানসিক ৰোগ বিভাগ

 মেডিচিন বিভাগ
 ৰেডিঅ’ডায়েগন’চিচ বিভাগ
 ৰোগতত্ত্ব বিভাগ
 শিশু-চিকিৎসা বিভাগ
 অস্ত্ৰোপচাৰ বিভাগ
 শৰীৰতত্ত্ব বিভাগ
 স্ত্ৰীৰোগ আৰু প্ৰসূতি বিভাগ
 স্নায়ুৰোগ বিভাগ
 হৃদৰোগ বিভাগ

অধ্যক্ষৰ তালিকা
১৯৪৭ চনৰপৰা কাৰ্য্যভাৰ গ্ৰহণ কৰা অধ্যক্ষকেইগৰাকীৰ নাম হৈছে:

 ক্ৰমিক নং অধ্যক্ষ কাৰ্য্যকাল ১  স্বৰ্গীয় ডা° এইচ. চি. বৰুৱা  ০১-১১-১৯৪৭ পৰা ১৪-১০-১৯৪৮ (প্ৰথম কাৰ্য্যকাল)  ১০-০৬-১৯৫৩ ’ৰ পৰা ৩০-১১-১৯৫৫ (দ্বিতীয় কাৰ্য্যকাল) ২  স্বৰ্গীয় ডা° জি. ডি. কাপুৰ  ০৫-০৪-১৯৪৯ ’ৰ পৰা ০২-০৯-১৯৫২ ৩  স্বৰ্গীয় ডা° আৰ. লাভ্যা  ০২-০৯-১৯৫২ ’ৰ পৰা ০১-০৬-১৯৫৩ ৪  স্বৰ্গীয় ডা° স্বৰ্গীয় ডা° বি. এন. বেনাৰ্জী  ১৯--০৩-১৯৫৬ ’ৰ পৰা ১৫-০৮-১৯৫৯ ৫  স্বৰ্গীয় ডা° এচ এন শৰ্মা  ১৫-০৮-১৯৫৯ ’ৰ পৰা ৩১-০৫-১৯৬১ ৬  স্বৰ্গীয় ডা° পি এন বৰুৱা  ৩১-০৫-১৯৬১ ’ৰ পৰা ১৫-১২-১৯৬২ ৭  স্বৰ্গীয় ডা° এম এন ভট্টাচাৰ্য্য  ১৬-১২-১৯৬২ ’ৰ পৰা ৩১-১২-১৯৭৫ ৮  স্বৰ্গীয় ডা° নেকিবুজ জামান  ০১-০১-১৯৭৬ ’ৰ পৰা ১৯-০৪-১৯৮৫ ৯  ডা° বি. এম. গোস্বামী  ০১-০৫-১৯৮৫ ’ৰ পৰা ২৯-০৬-১৯৮৫ ১০  ডা° এম. এ. চৌধুৰী  ২৯-০৬-১৯৮৫ ’ৰ পৰা ৩১-০৩-১৯৮৮ ১১  স্বৰ্গীয় ডা° এইচ. পি. বৰুৱা  ২৮-১০-১৯৮৮ ’ৰ পৰা ১৫-৬-১৯৯০ (প্ৰথম কাৰ্য্যকাল)  ১০-২-১৯৯২ ’ৰ পৰা ২৪-১১-১৯৯৪ (দ্বিতীয় কাৰ্য্যকাল) ১২  ডা° দিপালী বৰুৱা  ১৯৯০ ’ৰ পৰা ১৯৯২ ১৩  স্বৰ্গীয় ডা° ভদ্ৰেশ্বৰ দাস  ২৪-১১-১৯৯৪ ’ৰ পৰা ২৮-০২-১৯৯৭ ১৪  স্বৰ্গীয় ডা° জি. চি. বৰুৱা  ০১-০৩-১৯৯৭ ’ৰ পৰা ২৯-০২-২০০৫ ১৫  ডা° নন্দিতা চৌধুৰী  ১৮-৩-২০০২ ’ৰ পৰা ৩০-০৯-২০০৪ ১৬  ডা° তফিকুৰ ৰহমান বৰবৰা  ০১-১০-২০০৪ ’ৰ পৰা ২২-০৭-২০০৫ (প্ৰথম কাৰ্য্যকাল)  ২৫-০৫-২০০৭ ’ৰ পৰা ২০১১ (দ্বিতীয় কাৰ্য্যকাল) ১৭  ডা° দেৱজিত হাজৰিকা  ২৪-০৭-২০০৫ ’ৰ পৰা ২৪-০৫-২০০৭ ১৮  ডা° প্ৰণৱ বৰুৱা  ০৩-১১-২০১০ ’ৰ পৰা মাৰ্চ ২০১২ ১৯  ডা° অতীন্দ্ৰ কুমাৰ অধিকাৰী  মাৰ্চ ২০১২ ’ৰ পৰা ২০১৬ ২০  ডা° ৰতন কুমাৰ কটকী  ২০১৬ৰ পৰা ২০১৭ ২১  ডা° হিৰণ্য কুমাৰ গোস্বামী  ২০১৭ ৰ পৰা ২০২০ লৈকে ২০  ডা° সঞ্জীৱ কাকতি  ২০২০ ৰপৰা বৰ্তমানলৈকে :

চিত্ৰ-বীথিকা

তথ্যসূত্ৰ

 বাহ্যিক সংযোগ 
 অসম চিকিৎসা মহাবিদ্যালয়ৰ বিষয়ে ৱেবচাইট 

শ্ৰেণী:অসমৰ চিকিৎসালয়
শ্ৰেণী:ডিব্ৰুগড় জিলা
শ্ৰেণী:অসমৰ চিকিৎসা মহাবিদ্যালয়